8. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 873 της 31 Μαΐου/19 Ιουν. 1956 (ΦΕΚ Α΄ 142) Περί καταβολής επιδόματος ακριβείας εις στρατιωτικούς και πολιτικούς υπαλλήλους υπηρετούντες εις Β. Ναύσταθμον, πλοία Β. Ναυτικού κλπ. (Εκυρώθη δια του άρθρ. 36 Ν.Δ. 4242/62). Έχοντες υπ’ όψιν την υπ’ αριθ. 169/1956 πράξ. Υπ. Συμβ. «περί χορηγήσεως επιδόματος ακριβείας εις τους τακτικούς και εκτάκτους δημοσίους υπαλλήλους κλπ.». 1.Εις τους στρατιωτικούς και πολιτικούς υπαλλήλους τους υπηρετούντας εις τον Β. Ναύσταθμον Σαλαμίνος, εις τα πλοία του Β. Ναυτικού και της Οικονομικής κατά Θάλασσαν Αστυνομίας και τας εν Τατοΐω, Ελευσίνι, Αχαρναίς, Μπογιατίω και Σέδες στρατιωτικάς ναυτικάς και αεροπορικάς μονάδας καταβάλλεται ως επίδομα ακριβείας ποσοστόν 9% επί του βασικού μισθού των, εφ’ όσον ούτοι διαμένουσιν εις την περιφέρειαν της τέως Διοικήσεως Πρωτευούσης ή εις Θεσσαλονίκην. 2.Το υπό της υπ’ αριθ. 169/1956 πράξεως ημών προβλεπόμενον επίδομα δεν καταβάλλεται εις τους υπαλλήλους και στρατιωτικούς τους υπηρετούντας ή μετεκπαιδευομένους εις αλλοδαπήν και μισθοδοτουμένους με αποδοχάς εσωτερικού και αποζημίωσιν αλλοδαπής, εφ’ όσον ούτοι έχουσι μετακαλέσει παρ’ αυτοίς τας οικογενείας των. Εις τους εν τω προηγουμένω εδαφίω υπαλλήλους ή στρατιωτικούς, ων αι οικογένειαι διαμένουσιν εν τω εσωτερικώ, καταβάλλεται το επίδομα ακριβείας του τόπου διαμονής της οικογενείας των. 3.Εις τους πολιτικούς υπαλλήλους τους μισθοδοτουμένους κατά τας διατάξεις της παρ. 1 του άρθρ. 89 του υπαλληλικού Κώδικος με το διπλάσιον των αποδοχών των, καταβάλλεται το επίδομα ακριβείας το αναλογούν εις τον βασικόν αυτών μισθόν και ουχί ηυξημένον εις το διπλάσιον. Η ισχύς της παρούσης άρχεται από 1ης Ιαν. 1956. 36.Δ.ε.7-8 Διάφορα Επιδόματα 